2. ΒΑΣΙΛΙΚΟΝ ΔΙΑΤΑΓΜΑ  της 12/31 Ιουλ. 1958 Περί τρόπου διοικήσεως, διαχειρίσεως, διαθέσεως και ελέγχου των σχηματιζομένων κεφαλαίων εκ της προσαυξήσεως της τιμής των εισιτηρίων των λεωφορείων της αστικής περιοχής πόλεως Θεσσαλονίκης. Έχοντες υπ’ όψιν το άρθρ. 31 του Ν. Δ. 3721/1957 «περί συστάσεως Οργανισμού Αστικών Συγκοινωνιών Θεσσαλονίκης (Ο.Α.Σ.Θ.)», προτάσει του Ημετέρου επί των Συγκοινωνιών και Δημοσίων Έργων Υπουργού, μετά γνώμην του Συμβουλίου της Επικρατείας, διατυπωθείσαν εν τω υπ’ αριθ. 253 ε.έ. πρακτικώ αυτού, απεφασίσαμεν και διατάσσομεν: Άρθρ.1.-1.Η εκάστοτε επιβαλλομένη προσαύξησις επί της τιμής των εισιτηρίων των λεωφορείων, αφορά τας γραμμάς τας εξυπηρετουμένας υπό των λεωφορείων του Ο.Α.Σ.Θ. τας περιλαμβανομένας εντός της αστικής περιοχής πόλεως Θεσσαλονίκης κειμένης εντός περιφερείας κύκλου ακτίνος 10 χιλιομέτρων από του Λευκού Πύργου. 2.Η προσαύξησις αύτη εισπράττεται υπό του Ο.Α.Σ.Θ. ομού μετά του αντιτίμου των εισιτηρίων των οριζομένων δι’ εκάστην λεωφορειακήν γραμμήν και κατηγορίαν επιβατών, πλην των μαθητικών εισιτηρίων απαλλασσομένων δυνάμει της παρ. 6 του άρθρ. 13 της από 30.8.1957 μεταξύ του Ελληνικού Δημοσίου και του Ο.Α.Σ.Θ. Συμβάσεως. 3.Ο Ο.Α.Σ.Θ. υποχρεούται όπως μέχρι της 10ης εκάστου μηνός καταθέτη εις Υποκατάστημα εν Θεσσαλονίκη ανεγνωρισμένης Τραπέζης, οριζομένης δι’ αποφάσεως του Υπουργού των Συγκοινωνιών και Δημοσίων Έργων, το προϊόν της κατά τον προηγούμενον μήνα εισπράξεως εκ της ως άνω προσαυξήσεως εις ειδικόν λογαριασμόν παρά τη Τραπέζη ταύτη υπό τον τίτλον «Ειδικός λογαριασμός Άρθρον 6 Εις τον αυτόν επί των Συγκοινωνιών και Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος. άρθρ. 31 Ν. Δ. 3721/1957 κατασκευής, ανακαινίσεως και συντηρήσεως οδών». Ο αυτός Οργανισμός υποχρεούται συγχρόνως να υποβάλη προς την Τράπεζαν ταύτην, προς την Διεύθυνσιν Τεχνικών Υπηρεσιών Νομού Θεσσαλονίκης και προς την Επιθεώρησιν Συγκοινωνιών Μακεδονίας – Θράκης εν Θεσσαλονίκη αναλυτικήν κατάστασιν των κατά τον μήνα τούτον αναλωθέντων εισιτηρίων κατά κατηγορίαν. Σελ. 348(β) Τεύχος-Σελ. Άρθρ.2.-1.Ο προγραμματισμός των υπό εκτέλεσιν έργων, εις ά περιλαμβάνονται και εξωραϊστικά τοιαύτα, υποβάλλεται μετά των αντιστοίχων προϋπολογισμών μέχρι 31ης Μαρτίου εκάστου έτους προς την Διεύθυνσιν Τεχνικών Υπηρεσιών Νομού Θεσσαλονίκης (αρμοδιότητος Γενικής Διευθύνσεως Δημοσίων Έργων Υπουργείου Συγκοινωνιών και Δημοσίων Έργων) υπό των ενδιαφερομένων Δήμων και Κοινοτήτων, των περιλαμβανομένων εις την δια του άρθρ. 1 παρ. 1 του παρόντος μνημονευομένην αστικήν περιοχήν και εξυπηρετουμένην δια των λεωφορείων του Ο.Α.Σ.Θ. 2.Συνιστάται ειδικόν Συμβούλιον απαρτιζόμενον εκ των κάτωθι: α)Του Διευθυντού Τεχνικών Υπηρεσιών Νομού Θεσσαλονίκης, ως Προέδρου. β)Του Προϊσταμένου της Επιθεωρήσεως Συγκοινωνιών Μακεδονίας – Θράκης, ως Αντιπροέδρου. γ)Του Νομομηχανικού Θεσσαλονίκης. 21.Ζ.γ.2 Αστικές συγκοινωνίες Θεσσαλονίκης-Ο.Α.Σ.Θ. δ)Του Προϊσταμένου του Πολεοδομικού Γραφείου Θεσσαλονίκης. ε)Του Προϊσταμένου της Τεχνικής Υπηρεσίας Δήμων και Κοινοτήτων (Τ.Υ.Δ.Κ.) του Νομού Θεσσαλονίκης και  ς)Ενός  εκπροσώπου   των   ενδιαφερομένων Δήμων  και   Κοινοτήτων, οριζομένου μετά του αναπληρωτού αυτού, κατά τα κατωτέρω, δι’ αποφάσεως του Νομάρχου Θεσσαλονίκης επί διετεί θητεία, αρχομένη από 1ης Ιανουαρίου. Το Συμβούλιον τούτο, λαμβάνον υπ’ όψιν τας ανάγκας συντηρήσεως, επισκευής, κατασκευής, ανακαινίσεως κλπ. των οδών, δι’ ων διέρχονται τα λεωφορεία του Ο.Α.Σ.Θ. και γενικώτερον τας ανάγκας της συγκοινωνίας της μνημονευθείσης αστικής περιοχής, καταρτίζει το πρόγραμμα των υπό εκτέλεσιν έργων, εις α περιλαμβάνονται και εξωραϊστικά τοιαύτα και υποβάλλει τούτο μετά ητιολογημένης εκθέσεως προς έγκρισιν εις τον Υπουργόν των Συγκοινωνιών και Δημοσίων Έργων (Γενικήν Διεύθυνσιν Δημοσίων Έργων, Διεύθυνσιν Γ4), όστις και αποφασίζει οριστικώς περί των κατ’ έτος εκτελεστέων έργων. 3.Δια τον ορισμόν του εκπροσώπου των Δήμων και κοινοτήτων, ο Νομάρχης Θεσσαλονίκης καλεί από 1-15 Νοεμβρίου εκάστου δευτέρου έτους, καθ’ ο λήγει η διετής θητεία του εκπροσώπου, έκαστον ενδιαφερόμενον Δήμον και Κοινότητα όπως μέχρι 30ής Νοεμβρίου του αυτού έτους προτείνη ένα εκπρόσωπον. Εν περιπτώσει μη υποβολής παρ’ ενίων ή παρά πάντων προτάσεων ή μη υποβολής τοιούτων εμπροθέσμως, ο Νομάρχης ορίζει τον εκπρόσωπον μετά του αναπληρωτού του εκ των προταθέντων υπό των υπολοίπων Δήμων και Κοινοτήτων, δύναται δε, εν περιπτώσει υποβολής προτάσεων ολιγωτέρων του ημίσεος του συνόλου των ενδιαφερομένων Δήμων και Κοινοτήτων, να ορίση ως εκπρόσωπον ως και τον αναπληρωτήν αυτού οιονδήποτε κατά την κρίσιν του ιδιώτην εκ των κατοίκων της αστικής περιοχής Θεσσαλονίκης. Ειδικώς κατά την πρώτην εφαρμογήν του παρόντος αι προτάσεις των οικείων Δήμων και Κοινοτήτων δέον να υποβληθώσιν εντός 15 ημερών από της προσκλήσεως του Νομάρχου Θεσσαλονίκης, ήτις ενεργείται το βραδύτερον εντός 15 ημερών από της ισχύος του παρόντος. Εν περιπτώσει μη υποβολής παρ’ ενίων ή παρά πάντων προτάσεων ή μη υποβολής τοιούτων εμπροθέσμως ο Νομάρχης ορίζει τον εκπρόσωπον των Δήμων και Κοινοτήτων κατά τα ανωτέρω οριζόμενα. Η θητεία του ορισθησομένου εκπροσώπου κατά την πρώτην εφαρμογήν του παρόντος θέλει λήξει την 31.12.1959.   4.Το Συμβούλιον συνεδριάζει εις τα Γραφεία της Δ/νσεως Τεχν. Υπηρεσιών Θεσσαλονίκης. Αι αποφάσεις αυτού λαμβάνονται δια πλειοψηφίας των παρόντων και εν ισοψηφία λαμβάνεται η απόφασις υπέρ ης εδόθη η ψήφος του Προέδρου. Αι αποφάσεις λαμβάνονται δια της παρουσίας τεσσάρων τουλάχιστον μελών. Άρθρ.3.-1.Αποφασισθείσης, ως εν παρ. 2 του άρθρ. 2 του παρόντος, της εκτελέσεως έργου τινός συντάσσεται μερίμνη του ενδιαφερομένου Δήμου ή Κοινότητος, η μελέτη του έργου εντός του πλαισίου του εγκριθέντος προϋπολογισμού δαπάνης. 2.Εις ους Δήμους και Κοινότητας δεν υπηρετούσι Διπλωματούχοι Μηχανικοί και Διπλωματούχοι Υπομηχανικοί δια την σύνταξιν μελέτης, προϋπολογισμών, επιβλέψεως των Έργων κλπ. και εν περιπτώσει ανεπαρκείας προσωπικού παρά τη Τ.Υ.Δ.Κ., διαπιστουμένης υπό του Νομάρχου Θεσσαλονίκης, δύναται ούτος να αναθέτη κατ’ εφαρμογήν του άρθρ. 5 παρ. 4 του Ν.Δ. 1258/1949 την σύνταξιν προϋπολογισμών, την μελέτην και την επίβλεψιν των εκτελεστέων εκάστοτε ως άνω έργων εις Διπλωματούχους Μηχανικούς και Υπομηχανικούς, οίτινες θα τελώσιν υπό την τεχνικήν καθοδήγησιν της Τ.Υ.Δ.Κ. του Νομού Θεσσαλονίκης. Ο Νομάρχης Θεσσαλονίκης δύναται ωσαύτως ν’ αναθέτη χρέη Γραμματέως και Λογιστού, όστις θα εκτελή άπασαν την γραφικήν και λογιστικήν υπηρεσίαν του εν άρθρ. 2 Συμβουλίου ως και χρέη Δακτυλογράφου, εις δύο δημοσίους υπαλλήλους κατά προτίμησιν εκ των υπηρετούντων εις την Διεύθυνσιν Τεχνικών Υπηρεσιών του Νομού Θεσσαλονίκης. 3.Η εκ της εφαρμογής της προηγουμένης παραγράφου δαπάνη, τα γραφικά έξοδα του Συμβουλίου, τα έξοδα προμηθείας σχεδιαστικού υλικού και εργαλείων κλπ. καταβάλλονται εκ του κατά την παρ. 3 του άρθρ. 1 του παρόντος Β. Δ/τος ειδικού λογαριασμού, διατιθεμένου εξ αυτού προς τον σκοπόν τούτον εις τον Νομάρχην Θεσσαλονίκης ποσοστού, μη δυναμένου να υπερβή το 4% ετησίως του εκ της προσαυξήσεως του τιμολογίου εισιτηρίων σχηματιζομένου κεφαλαίου. (Μετά τη σελ. 348(β) Σελ. 348,001 Τεύχος-Σελ. Αστικές συγκοινωνίες Θεσσαλονίκης-Ο.Α.Σ.Θ. 21.Ζ.γ.2 21.Ζ.γ.2 Αστικές συγκοινωνίες Θεσσαλονίκης-Ο.Α.Σ.Θ. 4.Τον ειδικόν λογαριασμόν του άρθρου 1 παράγρ. 3 του παρόντος Β.Δ. βαρύνουσιν αι δαπάναι λειτουργίας, συμπεριλαμβανομένων και των εξόδων κινήσεως των μελών του κατά το άρθρον 2 παραγρ. 2 του παρόντος ειδικού Συμβουλίου, οριζομένων κατά τας ισχυούσας διατάξεις. 5.Αι μελέται των εν παρ. 1 του παρόντος άρθρου έργων υποβάλλονται εις τον Νομομηχανικόν Θεσσαλονίκης προς έλεγχον και Θεώρησιν και εγκρίνονται παρά του Διευθυντού Τεχνικών Υπηρεσιών Νομού Θεσαλονίκης, όστις εν τη εγκριτική της μελέτης αποφάσει διατάσσει την κατά τας κειμένας διατάξεις δημοπράτησιν των εργασιών βάσει διακηρύξεως συντασσομένης υπό του ενδιαφερομένου Δήμου ή Κοινότητος. 6.Τα πρακτικά των δημοπρασιών εγκρίνονται παρά του Διευθυντού Τεχνικών Υπηρεσιών Νομού Θεσσαλονίκης, όστις αποφαίνεται τελικώς και περί των κατ’ αυτών τυχόν ενστάσεων. Άρθρον 4. 1.Εγκριθέντων των πρακτικών δημοπρασίας κατά τα εν παρ. 4 του άρθρου 3 του παρόντος προβλεπόμενα και υπογραφείσης μετά του ενδιαφερομένου Δήμου ή Κοινότητος της οικείας εργολαβικής συμβάσεως, ο Υπουργός των Συγκοινωνιών και Δημοσίων Έργων μεταβιβάζει την αντίστοιχον δια το έργον πίστωσιν ανοιγομένου ιδίου λογαριασμού δι’ έκαστον έργον εις το εν Θεσσαλονίκη Υποκατάστημα της ορισθησομένης κατά την παρ. 3 του άρθρου 1 του παρόντος Β.Δ. Τραπέζης, όστις κινείται εντολή του οικείου Δημάρχου ή Κοινοτάρχου ή της Τ.Υ.Δ.Κ. Θεσσαλονίκης του αφορώντος το έργον Δήμου ή Κοινότητος ή δικτύου οδών κατά περίπτωσιν. 2.Αι εντολή Δημάρχου ή Κοινοτάρχου ή της Τ.Υ.Δ.Κ. Θεσσαλονίκης πληρωμαί εις βάρος του εν παρ. 1 του παρόντος άρθρου λογαριασμού διενεργούνται μόνον βάσει κανονικών πιστοποιήσεων της κατά τας διατάξεις του άρθρου 2 κατακυρωθείσης εργολαβικής συμβάσεως οικείως ηλεγμένων και τεθεωρημένων παρά του Νομομηχανικού Θεσσαλονίκης. 3.Ειδικώτερον προκειμένου περί έργων επισκευής συντηρήσεως ή ανακαινίσεως του δικτύου των οδών, εφ’ ων κυκλοφορούσι τα οχήματα του Ο.Α.Σ.Θ., εφ’ όσον εκτείνονται εις δύο ή περισσοτέρους Δήμους ή Κοινότητας της Θεσσαλονίκης και δεν είναι εφικτός κατά φορέα διαχωρισμός των έργων, αλλ’ είναι επιβεβλημένη η εκτέλεσις τούτων ενιαίως, η εκτέλεσις τούτων εγκρίνεται υπό του Συμβουλίου κατά την διαδικασίαν των προρηθέντων με φορέα εκτελέσεως την Τ.Υ.Δ.Κ. Θεσσαλονίκης. Άρθρον 5. 1.Δια την εκτέλεσιν των εν άρθρω 2 του παρόντος έργων ισχύουσιν αι περί εκτελέσεως Δημοσίων Έργων και περί Δημοσίου Λογιστικού διατάξεις. 2.Παρεκκλίσεις εκ των διατάξεων τούτων επιτρέπονται μόνον κατόπιν αποφάσεως του Υπουργού Συγκοινωνιών και Δημοσίων Έργων μετά σύμφωνον γνώμην του Συμβουλίου των Δημοσίων Έργων κατά τας διατάξεις του άρθρου 11 του Ν.Δ. 2386/1953. 3.Η επίβλεψις των εν άρθρω 2 έργων διενεργείται υπ’ ευθύνη των ενδιαφερομένων Δήμων και Κοινοτήτων δια της Τεχνικής αυτών υπηρεσίας, μη υπαρχούσης δε τοιαύτης υπό της Τεχνικής Υπηρεσίας Δήμων και Κοινοτήτων (Τ.Υ.Δ.Κ.) του Νομού Θεσσαλονίκης ενισχυομένης δια του προβλεπομένου δια της παρ. 2 του άρθρου 3 του παρόντος Τεχνικού προσωπικού. Τα εκτελούμενα έργα τελούσιν υπό τον έλεγχον και την εποπτείαν της Διευθύνσεως Τεχνικών Υπηρεσιών του Νομού Θεσσαλονίκης. 